पाएं अपने शहर की ताज़ा ख़बरें और फ्री ई-पेपरडाउनलोड करें
कबीरधाम जिले में कोरोना की रफ्तार बेकाबू हो चुकी है। पिछले एक सप्ताह के आंकड़ें देखें, तो यहां रोज 400 से ज्यादा पॉजिटिव मिल रहे हैं। बीते 24 घंटे में ही 582 नए मरीज सामने आए हैं। इसके साथ ही अप्रैल माह में 10068 मरीज मिल चुके हैं। चिंता की बात यह है कि वर्तमान में 111 पॉजिटिव अलग-अलग अस्पतालों में ऑक्सीजन सपोर्ट पर हैं। कवर्धा स्थित 100 बिस्तर कोविड अस्पताल में 98 बेड ऑक्सीजन युक्त है, इनमें से 71 बेड पर मरीज ऑक्सीजन सपोर्ट पर हैं। इसी तरह कोविड केयर सेंटर महराजपुर में 11 और जिला अस्पताल में 29 मरीज ऑक्सीजन सपोर्ट पर हैं, जो कि चिंता का विषय है।
इसके अलावा भी प्राइवेट अस्पतालों में मरीज भर्ती हैं, जहां अॉक्सीजन सिलेंडर की खपत लगातार बढ़ रही है। मरीजाें को ऑक्सीजन के लिए भटकना न पड़े, इसलिए प्रशासनिक टीम हर अस्पताल में खाली बेड की लगातार मॉनिटरिंग कर रहे हैं। बाकायदा इसकी सूची सार्वजनिक भी की जा रही है। इससे मरीजों व परिजन को सुविधा हो रही है।
ऐसा है हाल: सौ बिस्तर वाले कोविड हॉस्पिटल में 71 मरीज ऑक्सीजन सपोर्ट पर
रहें अलर्ट: इसलिए बढ़ते जा रहे कोरोना के केस
ऑक्सीजन सिलेंडर की खपत बढ़ गई
संक्रमण के चलते अस्पतालों में ऑक्सीजन की खपत बढ़ गई है। रोज अस्पतालों में उपलब्ध ऑक्सीजन सिलेंडर की जानकारी ली जा रही है। अब तक प्राइवेट अस्पतालों में 56 और सरकारी अस्पतालों में कोविड मरीजों पर 77 यानी कुल 133 ऑक्सीजन सिलेंडर खपत हुई। 84 सिलेंडर उपयोग में लिए जा रहे हैं। वर्तमान में 319 सिलेंडर उपलब्ध हैं।
जानिए, अब कहां कितने बेड हैं खाली
कोविड अस्पताल कवर्धा
कोविड केयर सेंटर महराजपुर
जिला अस्पताल कवर्धा
सुधा देवी धर्मशाला
(नोट- बेड की स्थिति 30 अप्रैल की रात मॉनिटरिंग के अनुसार।)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva mag_Deva hin_Deva hin_Deva npi_Deva bho_Deva mai_Deva bho_Deva bho_Deva zho_Hant eng_Latn